**ΣΥΜΒΑΣΗ ΕΝΤΑΞΗΣ ΣΤΟ ΣΥΛΛΟΓΙΚΟ ΣΥΣΤΗΜΑ ΕΝΑΛΛΑΚΤΙΚΗΣ ΔΙΑΧΕΙΡΙΣΗΣ ΧΡΗΣΙΜΟΠΟΙΗΜΕΝΩΝ ΦΟΡΗΤΩΝ ΗΛΕΚΤΡΙΚΩΝ ΣΤΗΛΩΝ ΚΑΙ ΣΥΣΣΩΡΕΥΤΩΝ (Σ.Σ.Ε.Δ.Φ.Η.Σ.)**

Η παρούσα σύμβαση αφορά στη διαχείριση χρησιμοποιημένων φορητών ηλεκτρικών στηλών και συσσωρευτών και συνάπτεται μεταξύ:

1. Της ανώνυμης εταιρείας με την επωνυμία **"Σ.Σ.Ε.Δ.Φ.Η.Σ. Συλλογικό Σύστημα Εναλλακτικής Διαχείρισης Φορητών Ηλεκτρικών Στηλών Ανώνυμη Εταιρεία"** και τον διακριτικό τίτλο «**A.Φ.Η.Σ. Α.Ε**.», η οποία εδρεύει στον Δήμο Βριλησσίων (Λεωφ. Πεντέλης αρ. 54), με ΑΦΜ 999643417 (Δ.Ο.Υ ΦΑΕ Αθηνών) και αρ. ΓΕΜΗ 005751401000 και εκπροσωπείται νομίμως από τον Διευθύνοντα Σύμβουλο αυτής κ. Ιωάννη Λαζαρίδη , δυνάμει του από 08/02/2019 πρακτικού Δ.Σ (στο εξής «ΑΦΗΣ»)

2. Της εταιρείας ……………………………………………………………… με έδρα στη διεύθυνση.............................................................................................................. στο Δήμο............................................................... ), με ΑΦΜ ………………….. (Δ.Ο.Υ……………..) και αριθμό ΓΕΜΗ …………………………….και νόμιμα εκπροσωπούμενη από τον κ. ................................................................δυνάμει του από ................................ πρακτικού Δ.Σ. που θα αποκαλείται στο εξής **ΠΑΡΑΓΩΓΟΣ**.

**ΕΙΣΑΓΩΓΗ**

1. Η παρούσα διέπεται από τις διατάξεις της κείμενης νομοθεσίας για τις φορητές ηλεκτρικές στήλες και τα απόβλητα των φορητών ηλεκτρικών στηλών και ειδικώτερα: α) τον Νόμο 2939/6.08.2001 (ΦΕΚ 179Α) «Συσκευασίες και εναλλακτική διαχείριση των συσκευασιών και άλλων προϊόντων - Ίδρυση Εθνικού Οργανισμού Εναλλακτικής Διαχείρισης Συσκευασιών και Άλλων Προϊόντων (Ε.Ο.Ε.Δ.Σ.Α.Π.) και άλλες διατάξεις», όπως τροποποιήθηκε και ισχύει β) την ΚΥΑ 41624/2057/Ε103/2010 (ΦΕΚ 1625Β/11.10.2010) «Μέτρα και όροι για την εναλλακτική διαχείριση των χρησιμοποιημένων Ηλεκτρικών Στηλών και Συσσωρευτών. Πρόγραμμα για την εναλλακτική διαχείριση τους» όπως έχει τροποποιηθεί με την υπ’αρ. ΚΥΑ 39200/2015 «Τροποποίηση της υπ’ αριθμ. 41624/2057/2010 κοινής υπουργικής απόφασης (Β΄1625), σε συμμόρφωση με τις διατάξεις της οδηγίας 2013/56/ΕΕ «για την τροποποίηση της οδηγίας 2006/66/ΕΚ του Ευρωπαϊκού Κοινοβουλίου και του Συμβουλίου, σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών όσον αφορά τη διάθεση στην αγορά φορητών ηλεκτρικών στηλών και συσσωρευτών που περιέχουν κάδμιο και προορίζονται για ασύρματα ηλεκτρικά εργαλεία και στοιχείων−κουμπιών με χαμηλή περιεκτικότητα σε υδράργυρο και για την κατάργηση της απόφασης 2009/603/ΕΚ της Επιτροπής», του Ευρωπαϊκού Κοινοβουλίου και του Συμβουλίου της 20ης Νοεμβρίου 2013 και άλλες συναφείς διατάξεις» γ) Την ΥΑ 181504/2016 (ΦΕΚ Β΄2454/9.8.2016) «Κατάρτιση, περιεχόμενο και σύστημα διαχείρισης του Εθνικού Μητρώου Παραγωγών (Ε.Μ.ΠΑ.)- Καθορισμός διαδικασίας εγγραφής των παραγωγών, στο πλαίσιο της εναλλακτικής διαχείρισης των συσκευασιών και άλλων προϊόντων, σύμφωνα με τα άρθρα 7 και 17 του Ν. 2939/2001 (Α 179),όπως ισχύουν. δ) τον Εκτελεστικό Κανονισμό 2017/699 της Ευρωπαϊκής Επιτροπής (18-04-2017) «για τη θέσπιση κοινής μεθοδολογίας για τον υπολογισμό του βάρους του ηλεκτρικού και ηλεκτρονικού εξοπλισμού (ΗΗΕ) που διατίθεται στην αγορά κάθε κράτους μέλους και κοινής μεθοδολογίας για τον υπολογισμό της ποσότητας των αποβλήτων ηλεκτρικού και ηλεκτρονικού εξοπλισμού (ΑΗΗΕ) που παράγονται, κατά βάρος, σε κάθε κράτος μέλος» και τις εν γένει εκάστοτε ισχύουσες διατάξεις της κείμενης νομοθεσίας.

2. Σύμφωνα με το Ν.2939/6.08.2001 (ΦΕΚ 179Α) «Συσκευασίες και εναλλακτική διαχείριση των συσκευασιών και άλλων προϊόντων - Ίδρυση Εθνικού Οργανισμού Εναλλακτικής Διαχείρισης Συσκευασιών και Άλλων Προϊόντων (Ε.Ο.Ε.Δ.Σ.Α.Π.) και άλλες διατάξεις» και την ΚΥΑ 41624/2057/Ε103/2010 (ΦΕΚ 1625Β/11.10.2010) «Μέτρα και όροι για την εναλλακτική διαχείριση των χρησιμοποιημένων Ηλεκτρικών Στηλών και Συσσωρευτών. Πρόγραμμα για την εναλλακτική διαχείριση τους», οι παραγωγοί ηλεκτρικών στηλών (ήτοι τα πρόσωπα, κατασκευαστές και οι εισαγωγείς, που διαθέτουν στην εγχώρια αγορά κατά την έννοια της νομοθεσίας ηλεκτρικές στήλες και συσσωρευτές με τη μάρκα τους, ή για λογαριασμό τρίτων συμπεριλαμβανομένων αυτών που είναι ενσωματωμένες σε συσκευές ή οχήματα)**,** υποχρεούνται είτε να συμμετέχουν σε εγκεκριμένα Συλλογικά Συστήματα Εναλλακτικής Διαχείρισης ηλεκτρικών στηλών και συσσωρευτών είτε να οργανώνουν ατομικά συστήματα. Με τη συμμετοχή σε εγκεκριμένα συλλογικά συστήματα οι παραγωγοί απαλλάσσονται από την εκπλήρωση των υποχρεώσεων που τους επιβάλλει η κείμενη νομοθεσία και ειδικώτερα ο Ν. 2939/01 και η ΚΥΑ 41624/2057/Ε103/2010. Η υποχρέωση συμμετοχής σε Συλλογικό Σύστημα Εναλλακτικής Διαχείρισης συνεπάγεται και την υποχρέωση καταβολής, της σχετικής χρηματικής εισφοράς. Η υποχρέωση αυτή είναι δημοσίου δικαίου, αποτελεί «δημόσια ενοχή» και δεν απορρέει από την παρούσα σύμβαση προσχώρησης αλλά απευθείας από το νόμο.

3. Η ΑΦΗΣ έχει λάβει την έγκριση για να οργανώσει και να λειτουργήσει Συλλογικό Σύστημα Εναλλακτικής Διαχείρισης φορητών ηλεκτρικών στηλών και συσσωρευτών (καλούμενο εφ’ εξής «Σύστημα») για ολόκληρη την Ελληνική Επικράτεια. Η αρχική έγκριση του συλλογικού συστήματος χορηγήθηκε δυνάμει της ΥΑ 106155/7-7-2004 (ΦΕΚ1056B/14/07/2004) και ίσχυσε δυνάμει της ΥΑ 116570/13.2.2009 (ΦΕΚ Β 769) μέχρι την ανανέωσή της. Με την από 12.07.2011 απόφαση (ΑΔΑ: ΒΟΧ446Ψ8ΟΖ-6ΧΧ) του Διοικητικού Συμβουλίου του ΕΟΕΔΣΑΠ (Εθνικού Οργανισμού Εναλλακτικής Διαχείρισης Συσκευασιών και Άλλων Προϊόντων), που έχει ήδη μετονομαστεί σε Ελληνικό Οργανισμό Ανακύκλωσης (Ε.Ο.ΑΝ), χορηγήθηκε η ανανέωση της έγκρισης του Συστήματος, σύμφωνα με τις διατάξεις του ΠΔ 99/2008 και ΠΔ 170/2008. Ηδη, με την υπ’ αρ. πρωτ. 165.2/06.03.2020 απόφαση (ΑΔΑ: Ψ5ΙΑ46Ψ8ΟΖ-8ΚΛ) του Διοικητικού Συμβουλίου του Ελληνικού Οργανισμού Ανακύκλωσης, που ελήφθη κατά τη 165η συνεδρίαση της 6.3.2020 χορηγήθηκε νέα ανανέωση της έγκρισης του Συστήματος.

Προκειμένου ο **ΠΑΡΑΓΩΓΟΣ** να εκπληρώσει τις υποχρεώσεις του, όπως εκείνες απορρέουν από το Νόμο, αποδέχεται να συμμετάσχει στο Συλλογικό Σύστημα σύμφωνα με τους παρακάτω όρους και προϋποθέσεις :

**Άρθρο 1 - Αντικείμενο της Σύμβασης**

1.1 Ο **ΠΑΡΑΓΩΓΟΣ** που συμμετέχει στο Σύστημα της **ΑΦΗΣ** για να εκπληρώσει τις υποχρεώσεις του, όπως αυτές ορίζονται στο Νόμο, καλείται να καταβάλλει χρηματική εισφορά στο Σύστημα, όπως αυτή ειδικότερα προβλέπεται στο ΠΑΡΑΡΤΗΜΑ II της παρούσας, για την εκπλήρωση των υποχρεώσεων της **ΑΦΗΣ** έναντι του Νόμου.

1.2. Η **ΑΦΗΣ** δύναται, κατόπιν απόφασης της αρμόδιας αρχής, να καθιερώσει και να παραχωρήσει στο **ΠΑΡΑΓΩΓΟ**, άδεια χρήσης Ειδικού Σήματος, η οποία δεν θα είναι αποκλειστική, προκειμένου ο **ΠΑΡΑΓΩΓΟΣ** να επισημαίνει με αυτό, ως απόδειξη συμμετοχής του στο Σύστημα, τα προϊόντα του, τα οποία αποτελούν αντικείμενο συλλογικής εναλλακτικής διαχείρισης από το Σύστημα. Η διάρκεια της παραχώρησης αυτής θα ισχύει από την καθιέρωση του και για ολόκληρη την περίοδο ισχύος του Συστήματος και της συμμετοχής του **ΠΑΡΑΓΩΓΟΥ σ**ε αυτό και εφόσον ο **ΠΑΡΑΓΩΓΟΣ** ανταποκρίνεται στις υποχρεώσεις του δυνάμει της παρούσας συμβάσεως.

1.3. Ο **ΠΑΡΑΓΩΓΟΣ** ο οποίος συμμετέχει στο συλλογικό σύστημα της **ΑΦΗΣ** και στο βαθμό που εκπληρώνει τις υποχρεώσεις του απαλλάσσεται από την ευθύνη εκπλήρωσης των υποχρεώσεων του που απορρέουν από το Νόμο 2939/01 και την ΚΥΑ 41624/2057/Ε103/2010.

**Άρθρο 2 - Πεδίο Εφαρμογής**

Η παρούσα Σύμβαση αφορά τις φορητές ηλεκτρικές στήλες και συσσωρευτές , όπως αυτές ορίζονται στο άρθρο 2 της ΚΥΑ 41624/2057/Ε103/2010 συμπεριλαμβανομένων αυτών που είναι ενσωματωμένες σε συσκευές.

Οι ενσωματωμένες σε συσκευές φορητές ηλεκτρικές στήλες και συσσωρευτές εντάσσονται στην ΑΦΗΣ από 01/01/2021 σύμφωνα με το υπ’αρ. 4112/26.10.2020 έγγραφο του Ελληνικού Οργανισμού Ανακύκλωσης (Ε.Ο.ΑΝ).

 **Άρθρο 3 - Έκταση του συστήματος**

Η παρούσα Σύμβαση αφορά ολόκληρο τον Ελλαδικό χώρο.

 **Άρθρο 4 - Καθορισμός Χρηματικών Εισφορών**

4.1 Ο **ΠΑΡΑΓΩΓΟΣ** θα καταβάλλει στο Σύστημα την εκάστοτε οριζόμενη χρηματική εισφορά, για την κάλυψη του κόστους εναλλακτικής διαχείρισης.

4.2 Η χρηματική εισφορά καθορίζεται σε Ευρώ ανά τεμάχιο, ανάλογα με το είδος, το βάρος και τη χημική σύσταση των ηλεκτρικών στηλών, σύμφωνα με τον Πίνακα Χρηματικών Εισφορών του ΠΑΡΑΡΤΗΜΑΤΟΣ ΙΙ. Για τον υπολογισμό της χρηματικής εισφοράς ο **ΠΑΡΑΓΩΓΟΣ** οφείλει να υποβάλει δήλωση σύμφωνα με τα οριζόμενα στο ΠΑΡΑΡΤΗΜΑ ΙIΙ ανά τρίμηνο.

4.3 Σε περίπτωση τυχόν νομικών, διοικητικών, οικονομικών, τεχνικών ή/και περιβαλλοντικών αλλαγών στα πλαίσια του Συστήματος (ενδεικτικώς μόνον αναφέρεται και η περίπτωση της λήψης απόφασης από την Διοίκηση της ΑΦΗΣ για την καθιέρωση στο μέλλον Ειδικού Σήματος) και αποσκοπώντας στην εκπλήρωση των στόχων του, η **ΑΦΗΣ** δικαιούται να αναπροσαρμόζει τον Πίνακα Χρηματικών Εισφορών του ΠΑΡΑΡΤΗΜΑΤΟΣ II, μετά από απόφαση του Διοικητικού της Συμβουλίου και την έγκριση του Ελληνικού Οργανισμού Ανακύκλωσης (Ε.Ο.ΑΝ) Για οποιαδήποτε τέτοια τροποποίηση η **ΑΦΗΣ** θα ενημερώνει εγγράφως τον **ΠΑΡΑΓΩΓΟ** και η ισχύς των τροποποιήσεων θα αρχίζει μετά την πάροδο τριμήνου από την λήψη της απόφασης της αναπροσαρμογής.

 **Άρθρο 5 - Υποχρεώσεις Α.Φ.Η.Σ.**

5.1 Οι υποχρεώσεις της **ΑΦΗΣ** στα πλαίσια της παρούσας σύμβασης είναι οι εξής:

5.1.1 Να διαθέτει την απαιτούμενη τεχνική και οικονομική υποδομή για την εφαρμογή του Συστήματος, σε ότι την αφορά, και ότι ανταποκρίνεται στους όρους της νομοθεσίας.

5.1.2 Να διαθέτει η ίδια, ή μέσω τρίτων, όλες τις εγκρίσεις, άδειες και πιστοποιήσεις που απαιτούνται από το Νόμο για την οργάνωση συστήματος συλλογικής εναλλακτικής διαχείρισης.

 5.1.3 Να τηρεί όλες τις βάσει του Νόμου υποχρεώσεις της κυρίως σε ό,τι αφορά την κατάρτιση, προς τον Ε.Ο.ΑΝ ή άλλη αρμόδια αρχή, εκθέσεων απολογισμού σχετικά με την εφαρμογή του συστήματος συλλογικής εναλλακτικής διαχείρισης και τον τρόπο εκπλήρωσης των υποχρεώσεων της κατ' εφαρμογή του Νόμου και προγραμματισμού για τον επόμενο χρόνο.

5.1.4 Ρητά συμφωνείται ότι όλα τα στοιχεία τα οποία αφορούν τον **ΠΑΡΑΓΩΓΟ** και οι πληροφορίες που περιέρχονται στην **ΑΦΗΣ** στα πλαίσια της παρούσης και της εφαρμογής του Συστήματος, θεωρούνται απολύτως απόρρητα και δεν αποκαλύπτονται προς τρίτους. Η υποχρέωση εμπιστευτικότητας καταλαμβάνει ιδιαίτερα πληροφορίες που ανάγονται σε πωλήσεις, πελατολόγιο, τιμοκαταλόγους, εκπτώσεις, έσοδα, εμπορικό απόρρητο, εν γένει οικονομικά και λογιστικά στοιχεία αυτού, καθώς και σε επιχειρηματικά η/ και στρατηγικά σχέδια, know-how, εμπορικές μεθόδους και πρακτικές. Η **ΑΦΗΣ** απέχει απ’ την αποκάλυψη των πληροφοριών αυτών σε οιοδήποτε τρίτο πρόσωπο και δη σε άλλους συμμετέχοντες στο Σύστημα παραγωγούς, εκτός εάν υφίσταται υποχρέωσή της επιβαλλόμενη από διάταξη Νόμου ή απόφαση Δικαστικής ή Διοικητικής Αρχής σύμφωνα με το τελευταίο εδάφιο της παρούσας παραγράφου. Οι παραπάνω υποχρεώσεις βαρύνουν όλα τα πρόσωπα που παρέχουν υπηρεσίες στην **ΑΦΗΣ**, είτε βάσει σύμβασης εξαρτημένης εργασίας είτε ανεξαρτήτων υπηρεσιών. Εξαίρεση αποτελεί η χρησιμοποίηση των στοιχείων αυτών για στατιστικούς λόγους. Δεν απαιτείται η έγκριση του **ΠΑΡΑΓΩΓΟΥ** για την αποκάλυψη ή δημοσιοποίηση στοιχείων του, όταν οι πράξεις αυτές επιβάλλονται από Νόμο, Προεδρικό Διάταγμα, Υπουργική Απόφαση, απόφαση Δικαστηρίου ή διοικητική πράξη Δημόσιας ή Διοικητικής Αρχής και υπηρεσίας, Δικαστική Αρχή, και κάθε άλλη αρμόδια εξουσιοδοτημένη υπηρεσία του κράτους, σύμφωνα με τις διατάξεις της κείμενης νομοθεσίας ή όταν τα στοιχεία του **ΠΑΡΑΓΩΓΟΥ** είναι κατά την υπογραφή της παρούσας ή μετέπειτα κατέστησαν γνωστά ή προσιτά στο κοινό χωρίς υπαίτια πράξη της **ΑΦΗΣ**.

5.1.5 Όλοι οι συμβαλλόμενοι έχουν ίση πρόσβαση σε οποιαδήποτε πληροφορία έχει ήδη δοθεί σε οποιονδήποτε από τους συμβαλλόμενους και η οποία αφορά και τους δύο.

5.1.6 Η επωνυμία, το σήμα και ο διακριτικός τίτλος του **ΠΑΡΑΓΩΓΟΥ** δεν θα χρησιμοποιείται καθ’ οιονδήποτε τρόπο από την **ΑΦΗΣ**. Εξαίρεση αποτελεί η χρήση των παραπάνω για τους σκοπούς της παρούσας σύμβασης και την εν γένει λειτουργία και προώθηση του Συλλογικού Συστήματος όπως, ενδεικτικώς, η χρήση των παραπάνω σε συνδυασμό με ενημερωτικές, προωθητικές ανάγκες της **ΑΦΗΣ** (ανακοινώσεις, έντυπα που αναφέρονται στο Σύστημα και τους Παραγωγούς που συμμετέχουν σ’ αυτό κ.λ.π.), και για κάθε άλλη χρήση για συναφείς σκοπούς για την οποία ο **ΠΑΡΑΓΩΓΟΣ** δεν εναντιώνεται με γραπτή δήλωση του προς την **ΑΦΗΣ**.

 5.2 Η **ΑΦΗΣ** δεν υποχρεούται να καταβάλλει αποζημίωση στον **ΠΑΡΑΓΩΓΟ** εάν για οποιονδήποτε λόγο η έγκριση λειτουργίας του Συστήματος ανακληθεί, τροποποιηθεί ή/ και δεν ανανεωθεί.

 **Άρθρο 6 - Υποχρεώσεις ΠΑΡΑΓΩΓΟΥ**

6.1 Ο **ΠΑΡΑΓΩΓΟΣ** καθ’ όλη τη διάρκεια ισχύος της παρούσης υποχρεούται να συμμορφώνεται στα ακόλουθα:

6.1.1 Να εκπληρώνει εντός των προθεσμιών που τάσσονται με την παρούσα, τις οικονομικές του υποχρεώσεις για τη συμμετοχή του στο Σύστημα, σύμφωνα με τα ειδικώς οριζόμενα στα ΠΑΡΑΡΤΗΜΑΤΑ ΙΙΙ, IV, V

6.1.2 Να εγγραφεί, ως παραγωγός φορητών ηλεκτρικών στηλών και συσσωρευτών σύμφωνα με το άρθρο 2 παρ. 1 περ. (ε) της ΥΑ 181504/2016 (ΦΕΚ Β΄2454/9.8.2016),  στο Εθνικό Μητρώο Παραγωγών (Ε.Μ.ΠΑ), εντός των χρονικών ορίων που προβλέπονται από την παρ. 2 του ίδιου άρθρου. Να υποβάλει στο Ε.Μ.ΠΑ τις εκθέσεις και δηλώσεις, σύμφωνα με τα άρθρα 5 και 6 της παραπάνω Υπουργικής Απόφασης. Καθ’ όλη τη διάρκεια της παρούσας να διαθέτει το Πιστοποιητικό Εγγραφής στο Ε.Μ.ΠΑ, σύμφωνα με το άρθρο 5 αυτής. Το Πιστοποιητικό Εγγραφής το ΕΜΠΑ αποτελεί προϋπόθεση για την ισχύ της παρούσας (άρθρο 10 παρ. 1 περ. (β) ΥΑ 181504/2016, ΦΕΚ Β΄2454/9.8.2016).

6.2 Να τηρεί όλες τις βάσει του Νόμου υποχρεώσεις του. Σε περίπτωση τροποποίησης της Ελληνικής ή Ευρωπαϊκής Νομοθεσίας σχετικά με τις ηλεκτρικές στήλες και τους συσσωρευτές κατισχύουν οι πρόσφατες ρυθμίσεις χωρίς να απαιτείται νέα σύμβαση μεταξύ των δύο μερών.

6.3 Να τηρεί τις διαδικασίες ελέγχου που περιγράφονται στο άρθρο 7.

**Άρθρο 7 - Διαδικασίες Ελέγχου**

7.1 Η ακρίβεια των δηλώσεων θα πιστοποιείταιμία φορά κατ’ έτος με βεβαίωση, η οποία θα αφορά τις δηλώσεις του προηγούμενου έτους και θα υπογράφεται από τους Ορκωτούς Ελεγκτές του **ΠΑΡΑΓΩΓΟΥ.** Η εν λόγω βεβαίωση θα πρέπει να αποστέλλεται από τον **ΠΑΡΑΓΩΓΟ** στην ΑΦΗΣ, το αργότερο μέχρι τις 30 Μαϊου του επόμενου έτους.

7.2 Η **ΑΦΗΣ** δύναται να προβαίνει μέσω ορκωτών ελεγκτών σε ελέγχους των λογιστικών στοιχείων του **ΠΑΡΑΓΩΓΟΥ** βάσει των οποίων προκύπτουν οι οφειλόμενες απ’ αυτόν εισφορές. Για να διευκολυνθεί ο παραπάνω έλεγχος, ο **ΠΑΡΑΓΩΓΟΣ** υποχρεούται στην τήρηση επιμελημένων και αρκούντως ενημερωμένων λογιστικών καταστάσεων με όλα τα στοιχεία που απαιτούνται σύμφωνα με τους όρους της παρούσας για τον υπολογισμό των χρηματικών εισφορών. Ο **ΠΑΡΑΓΩΓΟΣ** υποχρεούται να επιδεικνύει στον ορκωτό ελεγκτή της **ΑΦΗΣ** όλα τα στοιχεία που ζητούνται για την πραγματοποίηση του ελέγχου.

7.3 Εφόσον κατά τη διάρκεια του ελέγχου διαπιστωθεί λανθασμένη ή ατελής καταχώρηση, ο **ΠΑΡΑΓΩΓΟΣ** θα καταβάλει άμεσα στην **ΑΦΗΣ,** την οφειλόμενη διαφορά, συνυπολογίζοντας τον νόμιμο τόκο υπερημερίας από την ημερομηνία της αρχικής οφειλής μέχρι την ολοσχερή εξόφληση.

7.4 Εφόσον διαπιστωθεί επανειλημμένη παράβαση στις λογιστικές καταστάσεις του **ΠΑΡΑΓΩΓΟΥ**, η **ΑΦΗΣ** μπορεί να καταγγείλει την παρούσα σύμβαση με άμεση ισχύ.

7.5 Σε κάθε περίπτωση, παράλειψη ή αδυναμία του **ΠΑΡΑΓΩΓΟΥ** να προχωρήσει στην εμπρόθεσμη εξόφληση των εισφορών του έχει ως αποτέλεσμα την αυτόματη επιβάρυνση αυτών με τόκους υπερημερίας.

 **Άρθρο 8 - Χρονική Περίοδος Ισχύος**

8.1 Η παρούσα σύμβαση τίθεται σε ισχύ από 01/01/2021 και διαρκεί μέχρι την 31/12/2021.

8.2 Μετά την πιο πάνω ημερομηνία, η διάρκεια της Σύμβασης παρατείνεται αυτόματα και αυτοδίκαια για ετήσιες περιόδους εκτός εάν τρεις τουλάχιστον (3) μήνες πριν τη λήξη της αρχικής διάρκειας ή της ετήσιας περιόδου ένας από τους συμβαλλόμενους ενημερώσει τον άλλον έγγραφα ότι δεν επιθυμεί την παράταση της Σύμβασης.

**Άρθρο 9 - Λύση της Σύμβασης**

* 1. Η **ΑΦΗΣ** διατηρεί το δικαίωμα να λύσει μονομερώς την παρούσα σύμβαση με άμεση ισχύ από την έγγραφη κοινοποίηση της στον **ΠΑΡΑΓΩΓΟ** σε περίπτωση που:
		1. ο **ΠΑΡΑΓΩΓΟΣ** τερματίσει τις επιχειρηματικές του δραστηριότητες που τον καθιστούν υπόχρεο παραγωγό φορητών ηλεκτρικών στηλών ή κηρυχθεί σε πτώχευση, εκκαθάριση, αναγκαστική διαχείριση ή άλλο ανάλογο θεσμό.
		2. καθυστέρησης καταβολής των χρηματικών εισφορών του **ΠΑΡΑΓΩΓΟΥ**, η οποία διαρκεί πέραν των τριών (3) μηνών από την πρώτη ειδοποίηση του από την ΑΦΗΣ Σε περίπτωση επανειλημμένων καθυστερήσεων η ΑΦΗΣ δύναται να καταγγείλει την παρούσα άμεσα και χωρίς την προηγούμενη όχληση του **ΠΑΡΑΓΩΓΟΥ** για καταβολή των οφειλόμενων εισφορών.
		3. ο **ΠΑΡΑΓΩΓΟΣ** δεν διαθέτει πιστοποιητικό εγγραφής στο ΕΜΠΑ κατά παράβαση του άρθρου 10 της ΥΑ 181504/2016 (ΦΕΚ Β΄2454/9.8.2016).
	2. Σε περίπτωση αθέτησης όρου της Σύμβασης από τον έναν των συμβαλλόμενων, ο έτερος τον ειδοποιεί εγγράφως δίδοντας του διορία δέκα (10) ημερών για επανόρθωση, εφ΄ όσον είναι δυνατή, ειδάλλως η Σύμβαση λύεται αυτόματα χωρίς οικονομική επιβάρυνση του θιγόμενου. Η λύση της σύμβασης επιβεβαιώνεται με κοινοποίηση της σχετικής δήλωσης-καταγγελίας, αλλιώς δεν ισχύει.
	3. Εάν γίνει καταγγελία της Σύμβασης παραμένουν σε ισχύ όλες οι οικονομικές υποχρεώσεις των συμβαλλομένων μερών μέχρι να γίνει η μεταξύ τους εκκαθάριση.

**Άρθρο 10 – Απαγόρευση εκχώρησης**

Κανείς από τους συμβαλλόμενους δεν μπορεί να εκχωρήσει δικαιώματα και υποχρεώσεις από την παρούσα Σύμβαση, εν τω συνόλω ή εν μέρει, σε οποιοδήποτε τρίτο πρόσωπο, νομικό ή φυσικό, χωρίς την προηγούμενη έγγραφη συγκατάθεση της **ΑΦΗΣ**

**Άρθρο 11 – Προσωπικά δεδομένα**

Τα συμβαλλόμενα μέρη δύνανται να συλλέγουν και επεξεργάζονται προσωπικά δεδομένα κατά το μέτρο που αυτό απαιτείται για την εκτέλεση της παρούσας σύμβασης και υπό τον όρο ότι λαμβάνουν όλα τα απαραίτητα μέτρα και φροντίζουν για τη θεμιτή και νόμιμη συλλογή και επεξεργασία των δεδομένων προσωπικού χαρακτήρα καθώς και για την ασφαλή τήρησή τους, σύμφωνα με τα προβλεπόμενα στον Γενικό Κανονισμό Προσωπικών Δεδομένων 2016/679 (GDPR) και στο ειδικότερο ρυθμιστικό πλαίσιο εφαρμογής του

**Άρθρο 12 – Παραίτηση – αποδυνάμωση δικαιώματος**

Η οποτεδήποτε εκ μέρους του ενός συμβαλλομένου μη ενάσκηση οποιουδήποτε δικαιώματος που του δίνει η παρούσα σύμβαση ή ο νόμος δεν ισοδυναμεί με παραίτηση του από την ενάσκηση του δικαιώματος αυτού στο μέλλον ούτε κατάργηση ή αποδυνάμωση του δικαιώματος αυτού. Κάθε συμβαλλόμενος έχει το δικαίωμα ανά πάσα στιγμή να ζητήσει από τον αντισυμβαλλόμενο πλήρη και απόλυτη συμμόρφωσή του προς τους όρους αυτής της σύμβασης.

**Άρθρο 13 - Όροι Αναθεώρησης και Τροποποίησης – Γενικοί Όροι**

13.1 Οι όροι της Σύμβασης επιδέχονται τροποποίηση μόνο με νεώτερη έγγραφη συμφωνία των συμβαλλόμενων, εκτός εάν αφορούν συμμόρφωση σε νόμιμη υποχρέωση, λόγω μεταγενέστερης αλλαγής του σχετικού νομοθετικού καθεστώτος με διατάξεις αναγκαστικού δικαίου. Εάν κάποιος από τους όρους της παρούσης καταργηθεί με συμφωνία των συμβαλλομένων οι υπόλοιποι παραμένουν σε πλήρη ισχύ. Σε περίπτωση δε που ήθελε κριθεί όρος της σύμβασης άκυρος ή ανίσχυρος δεν συμπαρασύρει σε ακυρότητα όλη τη σύμβαση η οποία παραμένει σε ισχύ και τα συμβαλλόμενα μέρη θα προβούν σε αντικατάσταση του άκυρου ή ανίσχυρου όρου από άλλον όρο κοινής αποδοχής.

13.2 Αρμόδια Δικαστήρια για την επίλυση διαφορών είναι τα Δικαστήρια της Αθήνας.

13.3 Όλες οι γνωστοποιήσεις, αιτήσεις, εγκρίσεις κλπ. μεταξύ των συμβαλλόμενων θα πραγματοποιούνται εγγράφως και θα αποστέλλονται στις διευθύνσεις που οι συμβαλλόμενοι δηλώνουν στο ΠΑΡΑΡΤΗΜΑ Ι. Κάθε αλλαγή διεύθυνσης θα γνωστοποιείται εγγράφως.

13.4 Κάθε αναφορά σε Παραρτήματα αφορά παραρτήματα της παρούσας σύμβασης, τα οποία αποτελούν ενιαίο μ’ αυτήν σύνολο και αναπόσπαστο τμήμα της.

Η παρούσα σύμβαση συντάχθηκε σε δύο (2) πρωτότυπα ένα (1) για κάθε συμβαλλόμενο και υπογράφεται, αφού συμφωνήθηκαν, συνομολογήθηκαν και συναποδέχθηκαν τα παραπάνω:

|  |  |
| --- | --- |
| ΓΙΑ ΤΗΝ **ΑΦΗΣ**  | ΓΙΑ ΤΟΝ **ΠΑΡΑΓΩΓΟ** |

**Αθήνα, ................................................ΠΑΡΑΡΤΗΜΑΤΑ**

|  |  |
| --- | --- |
| **Παράρτημα Ι** | **Δήλωση Δραστηριότητας – Ειδοποιήσεις** |
| **Παράρτημα II** |  **ΠΙΝΑΚΑΣ ΕΙΣΦΟΡΩΝ**  |
| **Παράρτημα III****ΠΑΡΑΡΤΗΜΑ IV** | **ΔΗΛΩΣΗ ΧΡΗΜΑΤΙΚΩΝ ΕΙΣΦΟΡΩΝ – ΥΠΟΛΟΓΙΣΜΟΣ ΚΑΙ ΚΑΤΑΒΟΛΗ****ΥΠΟΧΡΕΩΣΕΙΣ ΠΑΡΑΓΩΓΩΝ ΜΕΜΟΝΩΜΕΝΩΝ ΦΟΡΗΤΩΝ ΗΛΕΚΤΡΙΚΩΝ ΣΤΗΛΩΝ ΠΟΥ ΥΠΟΓΡΑΦΟΥΝ ΓΙΑ ΠΡΩΤΗ ΦΟΡΑ ΣΥΜΒΑΣΗ ΜΕ ΤΗΝ ΑΦΗΣ** |
|  |  |
| **ΠΑΡΑΡΤΗΜΑ V**  | **ΥΠΟΧΡΕΩΣΕΙΣ ΠΑΡΑΓΩΓΩΝ ΕΝΣΩΜΑΤΩΜΕΝΩΝ ΦΟΡΗΤΩΝ ΗΛΕΚΤΡΙΚΩΝ ΣΤΗΛΩΝ ΠΟΥ ΥΠΟΓΡΑΦΟΥΝ ΓΙΑ ΠΡΩΤΗ ΦΟΡΑ ΣΥΜΒΑΣΗ ΜΕ ΤΗΝ ΑΦΗΣ** |

**ΠΑΡΑΡΤΗΜΑ Ι**

**ΔΗΛΩΣΗ ΔΡΑΣΤΗΡΙΟΤΗΤΑΣ – ΕΙΔΟΠΟΙΗΣΕΙΣ**

**Α. ΔΗΛΩΣΗ ΔΡΑΣΤΗΡΙΟΤΗΤΑΣ**

Ο **ΠΑΡΑΓΩΓΟΣ** δηλώνει ότι κατά την υπογραφή της παρούσας σύμβασης ασκεί δραστηριότητα:

Εισαγωγής φορητών ηλεκτρικών στηλών και συσσωρευτών ως **μεμονωμένων** προϊόντων

Εισαγωγής φορητών ηλεκτρικών στηλών και συσσωρευτών **ενσωματωμένων\*** σε ηλεκτρικό και ηλεκτρονικό εξοπλισμό (ΗΗΕ).

**\*** Ως ενσωματωμένες σε ηλεκτρικό και ηλεκτρονικό εξοπλισμό (ΗΗΕ) **θεωρούνται και** οι φορητές ηλεκτρικές στήλες και συσσωρευτές που περιλαμβάνονται στη συσκευασία της συσκευής.

 Σε περίπτωση που κατά τη διάρκεια της παρούσας σύμβασης διαφοροποιηθεί η δραστηριότητα του **ΠΑΡΑΓΩΓΟΥ,** οτελευταίοςέχει υποχρέωση άμεσης ενημέρωσης της **ΑΦΗΣ.**

**β. Ειδοποιήσεις**

Ειδοποιήσεις που θα έχουν σχέση την συνεργασίας θα δίδονται από τον **ΠΑΡΑΓΩΓΟ** στην **ΑΦΗΣ** π*ρος:*

*κ. Θεοδώρα Γκαβού*

*(τηλέφωνο: 210 8030244, e-mail: info@afis.gr, fax: 210 8030604).*

Οι ειδοποιήσεις της **ΑΦΗΣ** προς τον **ΠΑΡΑΓΩΓΟ** θα απευθύνονται προς:

*κ …………………………..*

*(τηλέφωνο:……………, e-mail:* *………………..**fax:…………………).*

**ΠΑΡΑΡΤΗΜΑ ΙΙ**

**ΠΙΝΑΚΑΣ ΕΙΣΦΟΡΩΝ**

**ΕΝΑΛΛΑΚΤΙΚΗΣ ΔΙΑΧΕΙΡΙΣΗΣ ΦΟΡΗΤΩΝ ΗΛΕΚΤΡΙΚΩΝ ΣΤΗΛΩΝ ΚΑΙ ΣΥΣΣΩΡΕΥΤΩΝ**

**Ισχύει από 01/07/2021**

|  |
| --- |
| **ΜΠΑΤΑΡΙΕΣ ΕΚΤΟΣ ΛΙΘΙΟΥ** |
| **Κατηγορία Βάρους** | **Εισφορά ανά τεμάχιο** | **Συνήθεις Τύποι** |
| <5 gr | 0,01 ευρώ | Κομβιόσχημες και λοιπές |
| 5 - 30 gr | 0,02 ευρώ | AA/(L)R06, AAA/(L)R03 και λοιπές |
| 31 - 150 gr | 0,04 ευρώ | C/(L)R14, D/(L)R20, 4.5V/3(L)R12, 9V6(L)R61 F22, LR 14, LR 20, 6LR 61 |
|  | 0,05 ευρώ | Μολύβδου Οξέος |
|  | 0,05 ευρώ | Νικελίου Καδμίου |
|  | 0,05 ευρώ | Λοιπές μπαταρίες |
| 151 – 400 gr | 0,20 ευρώ | Μολύβδου Οξέος |
|  | 0,40 ευρώ | Νικελίου Καδμίου |
|  | 0,20 ευρώ | Λοιπές μπαταρίες |
| >400 gr | 0,20 ευρώ | Μολύβδου Οξέος  |
|  | 0,60 ευρώ | Νικελίου Καδμίου |
|  | 0,20 ευρώ | Λοιπές μπαταρίες |
|  | **ΜΠΑΤΑΡΙΕΣ ΛΙΘΙΟΥ** |
| **Κατηγορία Βάρους** | **Εισφορά ανά τεμάχιο** | **Συνήθεις Τύποι** |
| <5 gr | 0,013 ευρώ | Κομβιόσχημες & λοιπές λιθίου |
| 5 - 12 gr | 0,025 ευρώ | Λιθίου |
| 12 - 26 gr | 0,078 ευρώ | Λιθίου |
| 26 - 55 gr | 0,164 ευρώ | Λιθίου |
| 55 - 99 gr | 0,344 ευρώ | Λιθίου |
| 99 - 200 gr | 0,60 ευρώ | Λιθίου |
| 200 - 300 gr | 0,90 ευρώ | Λιθίου |
| 300 - 500 gr | 1,60 ευρώ | Λιθίου |
| 500 - 1000 gr | 3,00 ευρώ | Λιθίου |
| 1000 - 5000 gr | 3,00 ευρώ για τα πρώτα 1000 gr & 0,004 ευρώ για κάθε gr άνω των 1000 gr | Λιθίου |
|  |  |  |

**ΠΑΡΑΡΤΗΜΑ IIΙ**

**ΔΗΛΩΣΗ ΧΡΗΜΑΤΙΚΩΝ ΕΙΣΦΟΡΩΝ – ΥΠΟΛΟΓΙΣΜΟΣ ΚΑΙ ΚΑΤΑΒΟΛΗ**

Ο **ΠΑΡΑΓΩΓΟΣ** υποχρεούται να συμπληρώνει και υποβάλλει στην **ΑΦΗΣ** Δήλωση (‘Εντυπο Β), σύμφωνα με τις οδηγίες του σημείου Α. του παρόντος ΠΑΡΑΡΤΗΜΑΤΟΣ.

Με βάση τη Δήλωση υπολογίζονται οι χρηματικές εισφορές, σύμφωνα με τις τιμές του ΠΑΡΑΡΤΗΜΑΤΟΣ II της Σύμβασης οι οποίες καταβάλλονται σύμφωνα με τα οριζόμενα στο σημείο Γ του παρόντος ΠΑΡΑΡΤΗΜΑΤΟΣ

**Α. Οδηγίες Συμπλήρωσης και υποβολής Δήλωσης**

Ο **ΠΑΡΑΓΩΓΟΣ** υποβάλλει ανά τρίμηνο δήλωση (Β. ΕΝΤΥΠΟ ΔΗΛΩΣΗΣ):

* Για τις φορητές ηλεκτρικές στήλες και συσσωρευτές ως μεμονωμένα προϊόντα.
* Για τις ενσωματωμένες σε ΗΗΕ φορητές ηλεκτρικές στήλες. Γίνεται μνεία ότι κατ’ εφαρμογή του Εκτελεστικού Κανονισμού 2017/699/ΕΕ, άρθρο 2, οι παραγωγοί ΗΗΕ στο μεικτό βάρος των ΗΗΕ που δηλώνουν στον φορέα ΣΣΕΔ πρέπει να εξαιρούν το βάρος των ηλεκτρικών στηλών/συσσωρευτών, το οποίο δηλώνεται στην ΑΦΗΣ.

Σε περίπτωση που, με βάση τις δηλώσεις του **ΠΑΡΑΓΩΓΟΥ** του προηγούμενου έτους, η χρηματική εισφορά δεν υπερβαίνει ετησίως το ποσό των 30 Ευρώ, δεν υποβάλλεται δήλωση ανά τρίμηνο αλλά μία ετήσια δήλωση.

Η Δήλωση συμπληρώνεται για κάθε κατηγορία προϊόντων.

Στη στήλη «Τεμάχια» συμπληρώνεται ο αριθμός τεμαχίων του συγκεκριμένου είδους ηλεκτρικής στήλης ή συσσωρευτή που διατίθεται στην αγορά και στη στήλη «Βάρος» το βάρος του κάθε είδους ανά τεμάχιο. Γίνεται μνεία ότι περιλαμβάνονται στη δήλωση και τα τεμάχια των ηλεκτρικών στηλών ή συσσωρευτών, οι οποίες διατίθενται δωρεάν στο πλαίσιο προσφορών και/ή προωθητικών ενεργειών.

Το συνολικό βάρος υπολογίζεται από το γινόμενο του βάρους ανά τεμάχιο επί τη συνολική ποσότητα πωληθέντων προϊόντων.

Στη συνέχεια βάση του Πίνακα Χρηματικών Εισφορών (ΠΑΡΑΡΤΗΜΑ ΙΙ) για κάθε κατηγορία ηλεκτρικής στήλης ή συσσωρευτή, υπολογίζεται η συνολική χρηματική εισφορά για την εν λόγω κατηγορία προϊόντων.

Η υποβολή της δήλωσης γίνεται ηλεκτρονικά μέσω της εφαρμογής …………………………… <https://afis-app.net/>. Για την είσοδο στην εφαρμογή απαιτείται user name & password, τα οποία αποστέλλονται στον ΠΑΡΑΓΩΓΟ με email μετά την υπογραφή σύμβασης και εγγραφή στο ΕΜΠΑ.

Σε περίπτωση τεχνικής αδυναμίας υποβολής της δήλωσης ηλεκτρονικά, αυτή μπορεί να αποστέλλεται σε αρχείο excel στο email του ΠΑΡΑΡΤΗΜΑΤΟΣ Ι.

**Β. ΕΝΤΥΠΟ ΔΗΛΩΣΗΣ**

|  |  |  |  |  |  |
| --- | --- | --- | --- | --- | --- |
| **ΕΠΩΝΥΜΙΑ ΠΑΡΑΓΩΓΟΥ** | **ΠΩΛΗΣΕΙΣ ΠΕΡΙΟΔΟΥ** | **ΔΙΕΥΘΥΝΣΗ** | **ΑΦΜ** | **Δ.Ο.Υ.** |   |
|  | **Από: Έως:**  |   |   |   |   |
| **Κατηγορία** | **Είδος** | **Τεμάχια** | **Εισφορά ανά τεμάχιο (€)**  | **Βάρος (gr /τεμάχιο)** | **Συνολικό βάρος (gr)** | **Χρηματική Εισφορά (€)** |
| **ΜΠΑΤΑΡΙΕΣ ΕΚΤΟΣ ΛΙΘΙΟΥ**  |
| <5 gr | ΚΟΜΒΙΟΣΧΗΜΕΣ ΚΑΙ ΛΟΙΠΕΣ  |   | 0,01 | 1,5 | 0,00 | 0,00 |
| 5 - 30 gr | R 03 |   | 0,02 | 9,5 | 0,00 | 0,00 |
|   | R 6 |   | 0,02 | 17,7 | 0,00 | 0,00 |
|   | LR 03 |   | 0,02 | 11,0 | 0,00 | 0,00 |
|   | LR 6 ΚΑΙ ΛΟΙΠΕΣ |   | 0,02 | 22,8 | 0,00 | 0,00 |
| 31 - 150 gr | R 14 |   | 0,04 | 47,2 | 0,00 | 0,00 |
|   | R 20 |   | 0,04 | 92,9 | 0,00 | 0,00 |
|   | 6F 22 |   | 0,04 | 36,8 | 0,00 | 0,00 |
|   | LR 14  |   | 0,04 | 68,9 | 0,00 | 0,00 |
|   | LR 20 |   | 0,04 | 140,4 | 0,00 | 0,00 |
|   | 6LR 61  |   | 0,04 | 47,3 | 0,00 | 0,00 |
|  | 4.5V/3(L)R12 |  | 0,04 | 47 |  |  |
|  | ΜΟΛΥΒΔΟΥ - ΟΞΕΩΣ |   | 0,05 | 130,0 | 0,00 | 0,00 |
|  | ΝΙΚΕΛΙΟΥ - ΚΑΔΜΙΟΥ |   | 0,05 |   |   |   |
|  | ΛΟΙΠΕΣ ΜΠΑΤΑΡΙΕΣ |   | 0,05 |   | 0,00 | 0,00 |
|  151 - 400 gr | ΜΟΛΥΒΔΟΥ - ΟΞΕΩΣ |  | 0,20 |   | 0,00 | 0,00 |
|   | ΝΙΚΕΛΙΟΥ - ΚΑΔΜΙΟΥ |  | 0,40 |   | 0,00 | 0,00 |
|   | ΛΟΙΠΕΣ ΜΠΑΤΑΡΙΕΣ |   | 0,20 |   |   |   |
|  >400 gr | ΜΟΛΥΒΔΟΥ - ΟΞΕΩΣ |   | 0,20 |   | 0,00 | 0,00 |
|   | ΝΙΚΕΛΙΟΥ - ΚΑΔΜΙΟΥ |   | 0,60 |   | 0,00 | 0,00 |
|   | ΛΟΙΠΕΣ ΜΠΑΤΑΡΙΕΣ |   | 0,20 |   | 0,00 | 0,00 |
| **ΜΠΑΤΑΡΙΕΣ ΛΙΘΙΟΥ**   |
| <5 gr | ΚΟΜΒΙΟΣΧΗΜΕΣ ΚΑΙ ΛΟΙΠΕΣ ΛΙΘΙΟΥ |   | 0,013 |   | 0,00 | 0,00 |
| 5 - 12 gr | ΛΙΘΙΟΥ |   | 0,025 |   | 0,00 | 0,00 |
| 12 - 26 gr | ΛΙΘΙΟΥ |   | 0,078 |   | 0,00 | 0,00 |
| 26 - 55 gr | ΛΙΘΙΟΥ |   | 0,164 |   | 0,00 | 0,00 |
| 55 - 99 gr | ΛΙΘΙΟΥ |   | 0,344 |   | 0,00 | 0,00 |
| 99 - 200 gr | ΛΙΘΙΟΥ |  | 0,60 |  |  |  |
| 200 - 300 gr | ΛΙΘΙΟΥ |  | 0,90 |  |  |  |
| 300 - 500 gr | ΛΙΘΙΟΥ |   | 1,60 |   | 0,00 | 0,00 |
| 500 - 1000 gr | ΛΙΘΙΟΥ |  | 3,00 |  |  |  |
| 1000 - 5000 gr | ΛΙΘΙΟΥ |  | 3,00 € για τα πρώτα 1000 gr & 0,004 € για κάθε gr άνω των 1000 gr |  |  |  |
| **ΓΕΝΙΚΟ ΣΥΝΟΛΟ** |   |   |   |   |   |   |

**Γ. – ΥΠΟΛΟΓΙΣΜΟΣ ΚΑΙ ΠΛΗΡΩΜΗ ΧΡΗΜΑΤΙΚΩΝ ΕΙΣΦΟΡΩΝ**

**1. Υπολογισμός χρηματικών εισφορών**

Ο υπολογισμός των χρηματικών εισφορών γίνεται με βάση τη Δήλωση, του ΠΑΡΑΡΤΗΜΑΤΟΣ IIΙ και τις τιμές του Πίνακα Χρηματικών Εισφορών του Παραρτήματος II.

**2. Χρόνος και τρόπος πληρωμής της χρηματικής εισφοράς**

Ο **ΠΑΡΑΓΩΓΟΣ** υποχρεούται να υποβάλει στην ανά τρίμηνο **ΑΦΗΣ** τη Δήλωση του Παραρτήματος II με τον υπολογισμό της χρηματικής εισφοράς. Ο **ΠΑΡΑΓΩΓΟΣ** καταβάλει στην ΑΦΗΣ την υπολογισθείσα χρηματική εισφορά, βάσει του παραστατικού που εκδίδει η ΑΦΗΣ. Η υποβολή των τριμηνιαίων δηλώσεων και η καταβολή των χρηματικών εισφορών γίνεται εντός των προθεσμιών που αναφέρονται στον ακόλουθο πίνακα:

|  |  |  |
| --- | --- | --- |
| **Χρονική Περίοδος Δήλωσης**  | **Προθεσμία Υποβολής Δήλωσης**  | **Προθεσμία Καταβολής Εισφοράς** |
| Α’ Τρίμηνο (Ιανουάριος- Μάρτιος) | 15η Απριλίου  | 30 Απριλίου  |
| Β’ Τρίμηνο (Απρίλιος – Ιούνιος) | 15η Ιουλίου  | 31 Ιουλίου |
| Γ’ Τρίμηνο (Ιούλιος – Σεπτέμβριος)  | 15η Οκτώβριος  | 31 Οκτωβρίου  |
| Δ’ Τρίμηνο (Οκτώβριος – Δεκέμβριος) | 15 Ιανουαρίου (επόμενου έτους) | 31 Ιανουαρίου  |

**3. Υπερβάλλουσες καταβολές**

Σε περίπτωση που ο **ΠΑΡΑΓΩΓΟΣ** εκ παραδρομής έχει δηλώσει στην **ΑΦΗΣ** υπερβάλλοντα προϊόντα και εφόσον διαθέτει σχετικά δικαιολογητικά και η διαφορά πιστοποιείται από τον έλεγχο, η ΑΦΗΣ εκδίδει πιστωτικό τιμολόγιο προς τον **ΠΑΡΑΓΩΓΟ**. Για τον έλεγχο των διαφορών ισχύουν τα οριζόμενα στο άρθρο 7.

**4. Κανόνες υπολογισμού της χρηματικής εισφοράς**

4.1. Η συνολική τιμή της εισφοράς που πρέπει να καταβάλλει ο **ΠΑΡΑΓΩΓΟΣ** για τα προϊόντα που δηλώνει, υπολογίζεται από το άθροισμα της εισφοράς κάθε προϊόντος, (τεμάχια πωλήσεων επί της αντίστοιχης εισφοράς)

4.2. Οι χρηματικές εισφορές έχουν υπολογισθεί με βάση το προϋπολογιστικό κόστος της ΑΦΗΣ (έξοδα συλλογής, διαχείρισης, ανακύκλωσης, μεταφορικών, διαφημιστικού υλικού και προώθησης, διοικητικά έξοδα κ.λπ.).

**ΠΑΡΑΡΤΗΜΑ IV**

**ΥΠΟΧΡΕΩΣΕΙΣ ΠΑΡΑΓΩΓΩΝ ΜΕΜΟΝΩΜΕΝΩΝ ΦΟΡΗΤΩΝ ΗΛΕΚΤΡΙΚΩΝ ΣΤΗΛΩΝ ΠΟΥ ΥΠΟΓΡΑΦΟΥΝ ΓΙΑ ΠΡΩΤΗ ΦΟΡΑ ΣΥΜΒΑΣΗ ΜΕ ΤΗΝ ΑΦΗΣ**

O **ΠΑΡΑΓΩΓΟΣ** που υπογράφει πρώτη φορά τη Σύμβαση συνεργασίας με την ΑΦΗΣ (και δεν έχει υπογράψει έως την ημερομηνία υπογραφής της παρούσας σύμβασης με άλλο εγκεκριμένο σύστημα εναλλακτικής διαχείρισης φορητών ηλεκτρικών στηλών ή δεν είχε οργανώσει ατομικό σύστημα παρόλο που διέθετε τις φορητές ηλεκτρικές στήλες στην αγορά) έχει τις παρακάτω υποχρεώσεις:

**1 Υποχρέωση υποβολής Αρχικής Δήλωσης.** Με την υπογραφή της σύμβασης και συγκεκριμένα εντός δέκα (10) ημερών από την ημερομηνία υπογραφής ο **ΠΑΡΑΓΩΓΟΣ** θα υποχρεούται να υποβάλλει την Αρχική Δήλωση και να καταβάλλει τις αντίστοιχες χρηματικές εισφορές. Η Αρχική Δήλωση είναι η δήλωση για τις πωλήσεις του προηγούμενου ημερολογιακού έτους από αυτό της υπογραφής της σύμβασης.

**2. Υποχρέωση καταβολής Τέλους Συμμετοχής.** Εντός της ίδιας προθεσμίας δέκα (10) ημερών από την υπογραφή της σύμβασης, ο **ΠΑΡΑΓΩΓΟΣ** υποχρεούται να καταβάλει το Τέλος Συμμετοχής (entrance gate) στο Σύστημα που προκύπτει από τη Καθαρή Θέση της ΑΦΗΣ ( € 2.568.419) και τις συνολικές ετήσιες τιμολογηθείσες ποσότητες από την ΑΦΗΣ ( 1.533.474 κιλά).

Συντελεστής: 2.568.419 / 1.533.474, ήτοι **1.675 €/τόνο**.

Συνεπώς, ο Υπόχρεος οφείλει να καταβάλει με την αρχική δήλωση του:

*1.675 x Πωλήσεις (τόνους) του προηγούμενου ημερολογιακού έτους*.

**3.**  Τις **Τριμηνιαίες Δηλώσεις** για αντιστοιχούν στις πωλήσεις των Τριμήνων του τρέχοντος έτους, τα οποία έχουν παρέλθει.

Οι οικονομικές υποχρεώσεις που προκύπτουν από τις παραγράφους 1 και 2 και 3 πρέπει να εξοφληθούν από τον **ΠΑΡΑΓΩΓΟ** εντός 10 ημέρων από την υπογραφή της σύμβασης.

Οι παραπάνω υποχρεώσεις ισχύουν και σε περίπτωση που ο **ΠΑΡΑΓΩΓΟΣ** μεταφέρει τη δραστηριότητα εισαγωγής φορητών ηλεκτρικών στηλών σε νέα εταιρεία, έχοντας εκκρεμείς υποχρεώσεις προς την **ΑΦΗΣ**.

Οι παραπάνω υποχρεώσεις δεν ισχύουν για τους νέους παραγωγούς, οι οποίοι αποδεδειγμένα πρόκειται να αρχίσουν την άσκηση της δραστηριότητας του εισαγωγέα φορητών ηλεκτρικών στηλών μετά την υπογραφή της σύμβασης με την **ΑΦΗΣ**.

**ΠΑΡΑΡΤΗΜΑ V**

**ΥΠΟΧΡΕΩΣΕΙΣ ΠΑΡΑΓΩΓΩΝ ΕΝΣΩΜΑΤΩΜΕΝΩΝ ΦΟΡΗΤΩΝ ΗΛΕΚΤΡΙΚΩΝ ΣΤΗΛΩΝ ΠΟΥ ΥΠΟΓΡΑΦΟΥΝ ΓΙΑ ΠΡΩΤΗ ΦΟΡΑ ΣΥΜΒΑΣΗ ΜΕ ΤΗΝ ΑΦΗΣ**

Ο **ΠΑΡΑΓΩΓΟΣ** που διαθέτει στην αγορά φορητές ηλεκτρικές στήλες ενσωματωμένες σε ΗΗΕ έχει υποχρέωση να ενταχθεί στην ΑΦΗΣ από 01/01/2021. Ο **ΠΑΡΑΓΩΓΟΣ** που εντάσσεται στην ΑΦΗΣ εντός του 2021 έχει υποχρέωση υποβολής δηλώσεων και καταβολής χρηματικών εισφορών από 01/01/2021, χωρίς υποχρέωση υποβολής δηλώσεων για το παρελθόν.

Ο **ΠΑΡΑΓΩΓΟΣ** που διαθέτει στην αγορά φορητές ηλεκτρικές στήλες ενσωματωμένες σε ΗΗΕ, ο οποίος εντάσσεται στην ΑΦΗΣ για πρώτη φορά από 2022 και έχει τις υποχρεώσεις που ορίζονται στο **ΠΑΡΑΡΤΗΜΑ ΙV**.